#### **AKO DAROVAŤ 2%**

####  **Som zamestnanec a daňové priznanie mi robí zamestnávateľ –**

Požiadajte zamestnávateľa, aby Vám vystavil tlačivo Potvrdenie o zaplatení dane. Z tohto Potvrdenia si viete zistiť dátum zaplatenia dane a vypočítať 2% z Vašej zaplatenej dane – to je maximálna suma, ktorú nám môžete poukázať, ak ste v roku 2020 neboli dobrovoľníkom, alebo dobrovoľnícky odpracovali menej ako 40 hodín. Vyplňte[**Vyhlásenie**](https://www.airliners.sk/asset/c22a9f3b/4a3b0490.pdf) spolu so sumou, ktorú nám chcete poukázať. Ak nám chcete oznámiť, že ste nám zaslali svoje 2%, zaškrtnite v tlačive príslušný súhlas so zaslaním Vašich údajov.

Obe tieto tlačivá, teda Vyhlásenie spolu s Potvrdením, doručte do 30.04.2021 na daňový úrad podľa Vášho bydliska.

#### **Som zamestnanec a daňové priznanie si robím sám –**

**Vypočítajte si 2% z Vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2020 neboli dobrovoľníkom, alebo dobrovoľnícky odpracovali menej ako 40 hodín.

**V daňovom priznaní** pre fyzické osoby sú už uvedené **kolónky na poukázanie 2% (3%) z dane** v prospech 1 prijímateľa. Údaje, ktoré potrebujete do daňového priznania uviesť sú:

*Prijímateľ:* **OBČIANSKE ZDRUŽENIE ZHODA**Adresa: **Bzovícka 10, 851 07 Bratislava**

IČO: **31804373** Právna forma: **občianske združenie**
IBAN číslo účtu: **SK59 1100 0000 0029 2782 6296**

Ak nám chcete oznámiť, že ste nám zaslali svoje 2%, zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma)!

Riadne vyplnené daňové priznanie doručte v lehote, ktorú máte na podanie daňového priznania (do 30.03.2021) na Váš daňový úrad a v tomto termíne aj zaplaťte daň z príjmov.

Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech nášho občianskeho združenia.

#### **Som právnická osoba**

Vypočítajte si Vaše 1,0% (2%) z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1,0% (2%), musí však byť splnená podmienka minimálne 8 € na jedného prijímateľa.
POZOR:

Ak právnická osoba (firma) v roku 2020 až do termínu na podanie daňového priznania a zaplatenie dane v roku 2020 (do 30.3.2021) NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,0% z dane – vyznačí v daňovom priznaní, že poukazuje iba 1,0% z dane

Ak právnická osoba (firma) v roku 2020 až do termínu na podanie daňového priznania a zaplatenie dane v roku 2020 (do 30.3.2021) DAROVALA financie vo výške minimálne 0,5% z dane na verejnoprospešný účel (aj inej organizácii, priznaní, že poukazuje 2% z dane (tak ako po minulé roky)

V daňovom priznaní pre právnické osoby – časť IV. sú už uvedené kolónky na poukázanie 1,0% (2%) z dane v prospech 1 prijímateľa.

Zdroj: www.rozhodni.sk

Ďakujeme pekne za Vašu štedrosť.